Qashqadaryoda Lasetti mashinasiga o‘rnatilgan gaz balloni portlab ketdi

Qashqadaryo viloyati G‘uzor tumanida Lasetti mashinasiga o‘rnatilgan gaz balloni portlab ketgan. Bu haqda Favqulodda vaziyatlar vazirligi axborot xizmati xabar bermoqda.
Ma'lum qilinishicha, bugun, 29 sentyabr kuni soat 08:05larda Qashqadaryo viloyati G‘uzor tumani Mustaqillik ko‘chasida harakatlanib ketayotgan Lasetti mashinasining gaz balloni portlab ketgan.
Hodisa oqibatida mashinaning egasi bo‘lgan haydovchi yengil tan jarohat olgan va shifoxonaga yuborilgan. Lasetti mashinasi esa yaroqsiz holga kelgan.
Qayd etilishicha, hodisa yuz bergan joyga viloyat FVB, IIB, SSB, Prokuratura va boshqa tegishli idoralarning kuch-vositalari jalb qilinib, vaziyat oqibatlarini bartaraf etish ishlari bajarilgan. Hozirda hodisa sababi aniqlanmoqda.
Jizzaxda qashqadaryolik haydovchi boshqaruvidagi yuk mashinasining gaz balloni portladi
Samarqanddagi «metan zapravka»da mashina gaz balloni portlab ketdi